ज्ञान निकेतन बास्केटबल क्वार्टरफाइनलमा
ज्ञान निकेतनले तेस्रो केएमसी अन्तरविद्यालय बास्केटबल प्रतियोगिताको सिनियर ब्वाइजमा सोमबार सेन्ट पाउललाई ३९–१८ ले हराउँदै क्वार्टरफाइनल प्रवेश गरेको छ । ज्ञानका महेन्द्र प्याकुरलेले १५ स्कोर जोडे ।
काठमाडौँ — ज्ञान निकेतनले तेस्रो केएमसी अन्तरविद्यालय बास्केटबल प्रतियोगिताको सिनियर ब्वाइजमा सोमबार सेन्ट पाउललाई ३९–१८ ले हराउँदै क्वार्टरफाइनल प्रवेश गरेको छ । ज्ञानका महेन्द्र प्याकुरलेले १५ स्कोर जोडे ।जुनियर ब्वाइजमा एआइएले नेरिकलाई २२–१८, ज्ञान निकेतनले सनसाइनलाई २५–१५, आयोजक केएमसीले इनोभेटिभलाई १६–१४ र पुष्प सदनले बाल दीक्षा सदनलाई २०–१२ ले हराए । एआइएका प्रणव शाहले १२, ज्ञान निकेतनका दिप्सन अधिकारीले १५, केएमसीका स्वप्निल पराजुलीले ८ र पुष्पसदनका राधव डंगोलले १० स्कोर गरे ।सिनियर गर्ल्समा रिलायन्सले केएमसीलाई ३०–२०, चेल्सी वर्ल्ड स्कुलले बाल दीक्षा सदनलाई ३०–१५ र एसीसीएसले इनोभेटिभलाई २०–१७ ले पन्छाए । रिलायन्सकी एलिसा तामाङले १०, चेल्सीकी डेनिशा थापाले १५ र एनसीसीएसकी विभाले १२ स्कोर बटुले ।